31.1.2022
MT
Il-Ġurnal Uffiċjali tal-Unjoni Ewropea
L 20/211
— Irċevuti minn sorsi oħra: Żejt u prodotti taż-żejt mhux raffinat — Irċevuti minn sorsi oħra: Gass Naturali — Irċevuti minn sorsi oħra: Sorsi ta’ Enerġija Rinnovabbli 2.1.4.
IMPORTAZZJONIJIET/ESPORTAZZJONIJIET
Sakemm ma jkunx speċifikat mod ieħor, “importazzjonijiet” tirriferi għall-oriġini finali (il-pajjiż fejn ikun sar il-prodott tal-enerġija) għal użu fil-pajjiż u “esportazzjonijiet” tirreferi għall-pajjiż finali tal-konsum talprodott tal-enerġija li jkun sar.
L-ammonti jitqiesu importati jew esportati meta dawn ikunu qasmu l-fruntieri politiċi tal-pajjiż, kemm jekk kien hemm awtorizzazzjoni doganali kif ukoll jekk le.
Meta ma tkun tista’ tiġi speċifikata l-ebda oriġini jew l-ebda destinazzjoni, tista’ tintuża “Mhux speċifikata/ Oħrajn”.
2.1.5.
BUNKERS TAL-BAĦAR INTERNAZZJONALI
Il-kwantitajiet tal-fjuwils ikkonsenjati lill-bastimenti li jtajru xi bandiera u li jintużaw fit-tbaħħir internazzjonali.
In-navigazzjoni internazzjonali tista’ ssir fuq il-baħar, fuq għadajjar u passaġġi tal-ilma interni, u f’ilmijiet kostali.
Dawn li ġejjin huma esklużi: — il-konsum mill-bastimenti involuti fin-navigazzjoni domestika; jenħtieġ li d-distinzjoni domestika/ internazzjonali tiġi stabbilita abbażi tal-port tat-tluq u tal-port tal-wasla, u mhux skont il-bandiera jew in-nazzjonalità tal-bastiment; — il-konsum minn bastimenti tas-sajd; — il-konsum minn qawwiet militari.
2.1.6.
AVJAZZJONI INTERNAZZJONALI
Il-kwantitajiet tal-fjuwils ikkonsenjati lill-inġenji tal-ajru għall-avjazzjoni internazzjonali.
Id-distinzjoni domestika/internazzjonali jenħtieġ li tkun stabbilita abbażi tal-post tat-tluq u tal-ħatt u mhux skont in-nazzjonalità tal-linja tal-ajru.
Esklużi l-fjuwils użati mil-linji tal-ajru għall-vetturi tat-triq tagħhom (li għandhom jiġu rrapportati f’“Mhux speċifikati band’oħra - Trasport”) u l-użu militari tal-fjuwils talavjazzjoni (li għandhom jiġu rrapportati f’“Mhux speċifikati band’oħra - Oħrajn”).
2.1.7.
BIDLIET FL-ISTOKKIJIET
Id-differenza bejn il-livell tal-istokk tal-ftuħ u l-livell tal-istokk tal-għeluq għall-istokk miżmum fit-territorju nazzjonali.
Ħlief jekk ikun speċifikat mod ieħor, żieda fl-istokk tintwera bħala numru negattiv u tnaqqis fl-istokk jintwera bħala numru pożittiv.
2.1.8.
L-ISTOKKIJIET TOTALI TAL-FTUĦ U TAL-GĦELUQ FIT-TERRITORJU NAZZJONALI
L-istokkijiet kollha fit-territorju nazzjonali, inkluż l-istokkijiet miżmuma mill-gvernijiet, mill-konsumaturi ewlenin u mill-organizzazzjonijiet li jżommu l-istokkijiet, l-istokkijiet miżmuma abbord bastimenti taloċean li jkunu deħlin, l-istokkijiet miżmuma f’żoni riżervati u l-istokkijiet miżmuma għal oħrajn, kemm jekk skont ftehim governattiv bilaterali u kemm jekk le.
Il-ftuħ u l-għeluq jirreferu għall-ewwel u għall-aħħar jum tal-perjodu tar-rapportar, rispettivament.
L-istokk jinkludi l-istokkijiet miżmuma f’kull tip ta’ faċilità talħażna speċjali, jew fuq il-wiċċ jew taħt l-art.
2.1.9.
UŻU DIRETT
Żejt (Żejt mhux raffinat u prodotti taż-żejt mhux raffinat) użat direttament mingħajr ma jiġi pproċessat f’raffineriji taż-żejt mhux raffinat.
Jinkludi ż-żejt mhux raffinat maħruq għall-ġenerazzjoni tal-elettriku.
2.1.10.
PRODOTTI PRIMARJI RĊEVUTI
Jinkludu l-kwantitajiet taż-żejt mhux raffinat indiġenu jew importat (inkluż il-kondensat) u l-NGL (2) indiġenu użati direttament mingħajr ma jiġu pproċessati f’raffinerija taż-żejt mhux raffinat, u kwantitajiet tal-flussi lura mill-industrija petrokimika li, għalkemm mhux fjuwil primarju, jintużaw direttament.
2.1.11.
PRODUZZJONI GROSSA TAR-RAFFINERIJA
Il-produzzjoni tal-prodotti finali f’raffinerija jew f’impjant tat-taħlit.
Għajr it-telf mir-raffineriji, iżda inkluż il-fjuwil tar-raffinerija.
(2) Likwidi tal-gass naturali.